Qozog‘iston poytaxti Ostona shahri bu yil Turk dunyosi yetakchilariga mezbonlik qilmoqda.
Turk dunyosi tashkiloti yoki TDT oʻz doirasini kengaytirishni maqsad qilmoqda.
Ozarbayjon, Qozogʻiston, Qirgʻiziston, Turkiya va Oʻzbekiston tashkilotning toʻlaqonli aʼzolari hisoblanadi.
Vengriya va Turkmaniston kuzatuvchi davlat maqomiga ega.
Rajap Tayyip Erdo'g'an - Turkiya Prezidenti
Turkmaniston energiya resurslari bo‘yicha mintaqamizda va
dunyoda yetakchi davlatlar qatoridan joy olgan.
Hozirgi konyunkturada Turkmaniston tabiiy gazini Turkiyaga, va
Turkiya orqali jahon bozorlariga yetkazib berish alohida strategik ahamiyatga ega bo‘ldi.
Qolaversa, Turkmaniston bilan ikki tomonlama hamkorlik,
Ozarbayjon bilan uch tomonlama hamkorlik jarayonlari bu doirada muhim ahamiyatga ega.
Ushbu hamkorlik mexanizmlari tufayli energiya xavfsizligiga
birgalikda hissa qo'shishni maqsad qilganmiz.
Anqara Turkmanistonning tashkilotga toʻlaqonli aʼzo boʻlishi uchun harakat qilmoqda.
Suay Nilhan Achikalin - Anqara Hoji Bayram Veli universiteti Umid qilamizki, Turkmaniston ushbu sammitda tashkilotga qo'shiladi.
Biroq, o'zgaruvchan geosiyosiy vaziyat hamda
boshqa xususlar ham Turkmanistonning qaroriga bevosita taʼsir ko'rsatadi.
Biroq, barchamiz birlashsak, kuchliroq pozitsiyaga ega bo'lamiz.
Turkmaniston uzoq vaqtdan beri betaraflik siyosatini amalga oshirib,
harbiy va siyosiy ittifoqlarni o'z ichiga olgan tuzilmalardan uzoqlashdi.
Biroq, TDTga a'zo bo'lish ham bir qancha afzalliklarni keltiradi.
Turkmaniston 2021 yilda kuzatuvchi aʼzo boʻlganidan beri
qoʻshni davlatlar bilan savdo aylanmasini sezilarli darajada oshirdi.
Juma kuni boʻlib oʻtadigan sammitda yetakchilar savdo integratsiyasi,
mintaqaviy transport aloqalari, kuchli telekommunikatsiya tarmoqlari,
bojxona ittifoqi va Yaqin Sharqdagi so'nggi vaziyat kabi masalalarni muhokama qiladi.
Xasan Abdulloh - Ostona
Turkiya Prezidenti Rajab Tayyip Erdo'g'an Turk dunyosining
birligini mustahkamlash zarurligiga urg'u beradi.
Erdo'g'an kuchli tashkilotning global kuchlar muvozanatiga
ijobiy ta'sir ko'rsatishiga va dunyoga yanada barqarorlik olib kelishiga ishonadi.
Anqaraning fikricha, bu reja uzoq muddatda Yevropa qit'asiga ham foyda keltiradi.
Xasan Abdulloh, TRT World, Ostona